Han-Pijesak

**Han-Pijesak** je naseljeno mjesto i općina u istočnom dijelu Bosne i Hercegovine, na razvođu rijeka Stupčanice i Žepe.

## Historija 
Na starom karavanskom putu od Sarajeva koji je vodio preko Romanije bilo je na svakih desetak kilometara po jedan han za odmor, konak i svratište putnika, vojnih i trgovačkih karavana. Jedan od ovih hanova bio je i Han-Pijesak, oko koga se dosta kasnije formira istoimeno naselje.

Evlija Čelebija 1664. godine na putu od Sarajeva prema Zvorniku pominje na hanpjesačkom prostoru nekoliko hanova oko kojih se kasnije formiraju manja ili veća naselja (Han-Pijesak, Han-Pogled, Han-Mačkovac, Han-Hanić). Ova naselja bila su najveća i najznačajnija. Područje Han-Pijeska se nalazio na raskrsnici puta koji ga je povezivao sa Srebrenicom i dolinom Drine, drugi kraj ove raskrsnice vodio je ka Vlasenici i Zvorniku, a treći je vodio prema Sokocu, i preko  Romanije ka Sarajevu. Han-Pogled je imao strategijski značaj u vrijeme opće nesigurnosti putnika za vrijeme vladavine Osmanlija, izloženih napadima odmetnika. Od ovog hana se širi pogled preko Birča, prema Majevici, Drini i Srbiji, te je zbog toga dobio ime Pogled.

Prema vjerovanju Han-Pijesak je dobio ime po stalnim žalbama majstora graditelja hana, da im je loš pijesak za zidanje. Drugih podataka u vezi sa imenom ovog naselja nema. Vremenom se na relativno širokom prostoru između Sokoca i Vlasenice ukazala potreba za administrativnim središtem koje bi obuhvatalo sela kojima su okolna naselja gradskog tipa bila relativno daleka. Dolaskom Austro-Ugarske izgrađena je i željeznička pruga prema Zavidovićima, a zatim i drum duž starog karavankog puta. Ovo je uvećalo značaj Han-Pijeska pa se postepeno oko nekadašnjeg hana počelo formirati i naselje radnika-drvosječa koje se prvi put pominje 1895. godine. Do Prvog Svjetskog rata ovdje takoreći nije ni bilo naselja sem hana i nekoliko šumskih baraka na raskrsnici puta Sarajevo-Zvornik. Po završetku rata Han-Pijesak okuplja i oko sebe privlači sela koja su do tada bila orjentisana ka okolnim naseljima gradskog tipa.

### Rat u Bosni i Hercegovini 
Han Pijesak je, zbog ranije razvijene vojne infrastrukture i svog položaja na prostoru Romanije i istočne Bosne, imao izrazit strateški značaj za vojne i političke strukture Republike Srpske. Han Pijesak je i prije izbijanja rata bio izrazito militarizirano mjesto, s kasarnom u kojoj je bilo oko 1.500 vojnika te s obližnjim vojnim skladištem Žepa.

Presude i prilozi ICTY-ja navode da je Glavni štab Vojske Republike Srpske bio smješten u Han Pijesku, a da je komandno mjesto imalo i kodni naziv *Panorama*. U presudi u predmetu *Krstić* navedeno je i da je Drinski korpus u početku imao štab u Han Pijesku, prije kasnijeg premještanja u Vlasenicu.

U dokumentu dostavljenom Komitetu za ljudska prava Ujedinjenih nacija 1993. godine navedena su svjedočenja prema kojima je sudbina gotovo 500 Bošnjaka odvedenih u Han Pijesak iz područja Bratunca ostala nepoznata. Taj navod predstavlja dio tadašnjih ratnih izvještaja i svjedočenja o zločinima u istočnoj Bosni.

#### Posljedice i naslijeđe 
Posljedice rata u Han Pijesku bile su demografske, političke i materijalne. Osim promjene etničke strukture stanovništva, ratno naslijeđe ostalo je prisutno i kroz probleme vojne infrastrukture. Ujedinjene nacije su 2003. godine objavile da je na lokaciji kasarne u Han Pijesku utvrđena niska razina kontaminacije osiromašenim uranijem kao posljedica NATO bombardovanja položaja VRS-a, uz preporuku mjera opreza i daljnjeg praćenja.

## Geografija 
Han-Pijesak je okružen visovima: Velikim Žepom 1537 m, Javornikom 1219 m, Studenom Gorom 1149 m i Trešnjevcem 1245 m. Ovakav geografski položaj uslovio je zdravu planinsku klimu. Sam Han-Pijesak je na nadmorskoj visini od 1180 m. Bujne četinarske i listopadne šume doprinijele su da ovo mjesto postane poznata klimatska i vazdušna banja, jer po količini ozona zauzima jedno od najznačajnih mjesta u Evropi.

Općina Han-Pijesak nalazi se na magistralnom putu koji ga povezuje sa centrima u Bosni i Hercegovini i šire. Han-Pijesak zauzima površinu od 320&nbsp;km2. Ima 25 naselja i 6.346 stanovnika prema popisu iz 1991. godine. Trenutno je broj stanovnika nešto manji od navedenog, ali kada se završi proces povratka, koji je veoma intenziviran dostići će nivo utvrđen navedenim popisom. Općina Han-Pijesak spada u brdsko-planinska područja sa preko 1000 metara nadmorske visine. Sela su mala, rasuta između planina Javora, Devetaka i Žepa i vrlo su rijetko naseljena. Ova općina po veličini i broju stanovnika spada u male općine sa 19,8 stanovnika po jednom km2.

Preko ovog prostora kreću se i sudaraju polarne i suptropske vazdušne mase. Klimatske odlike uslovljene su kako velikom nadmorskom visinom tako i geografskom širinom i kontinentalnošću. Najhladniji mjesec je januar sa srednjom temperaturom -4,5 stepeni Celzijusa i februar -3,7 stepeni Celzijusa, a najtopliji mjesec je jul sa 15,7S. Srednja godišnja temperatura veoma je niska i iznosi 6,5 stepeni. Što se tiče padavina zimski mjeseci su siromašniji od ljetnih. Srednja godišnja količina padavina na području Han-Pijeska iznosi oko 1085-1433mm3/m2. Od ukupnog broja dana sa padavinama 30% otpada na sniježne padavine, a snijeg se zadržava preko 120 dana u godini. Broj vjetrovitih dana preovladava nad danima bez vjetra. Najzastupljeniji su sjeverac i južni vjetar. Najjači vjetrovi su u februaru i u aprilu, a vjetrovitost u velikoj mjeri umanjuje vlažnost vazduha. Srednja godišnja oblačnost je 5.9 desetina, najoblačniji mjesec je decembar sa 7.4 desetina. Gledano u cjelini klima je subplaninska , odlikuje se dugim i sniježnim zimama i kratkim ljetima i kratkim vegetacionim periodima. Karakteristično je da je jesen toplija od proljeća.

### Geografski položaj 
mini|desno|265px|Geografski položaj općine Han-Pijesak

## Stanovništvo 
### Nacionalni sastav stanovništva – općina Han-Pijesak 
### Nacionalni sastav stanovništva – naselje Han-Pijesak 
## Kultura 
### Nacionalni spomenici 
Na listi nacionalnih spomenika Bosne i Hercegovine za općinu Han-Pijesak nalazi se sljedeći spomenik:
* "Nekropole sa stećcima na lokalitetima Pokojnica (Mramorje) i Podgroblje (Luka) u selu Nevačka" (historijsko područje).

## Poznate ličnosti 
*Avdo Palić - pukovnik
*Emil Sućeska - glumac

## Reference 
## Vanjski linkovi 
* Zvanični sajt općine Han-Pijesak

Kategorija:Općine Bosne i Hercegovine
Kategorija:Općine Republike Srpske
*